- Մեր կյանքում չէր էլ կարող փոխվել, որովհետև ընդամենը դեմքեր են փոխվում, որոնք բոլորն էլ նույն համակարգի մաս են կազմում և կրում են այդ համակարգի բոլոր արատավոր երևույթները: Ինչ վերաբերում է փոփոխություններին, ապա շատ բան է հարկավոր փոխել, որպեսզի կյանքում նույնպես փոփոխությունները տեսանելի լինեն: Սկսած կառավարության մեթոդաբանությունից, վերջացրած Սահմանադրությունից, կառավարման համակարգից, իշխանական թևերի հակակշռումից, ազատ մրցակցային հարաբերություններ ձևավորելուց և այլն: Այսինքն, այն ամենը, ինչ հարկավոր է առողջ դաշտ ունենալու համար: